Účastník ZPC	
Meno, priezvisko, titul:	 Jaroslava,Markofová, Mgr. et PhD.	
Úsek:		
	
Zahraničná pracovná cesta	
Miesto konania – štát, mesto:	Lotyšsko, Riga	
Organizátor:	OMC working group EC, Business School Turiba, Riga, Latvia	
Termín:	10.3 – 13.3.2015	
Účel:	PS ku kľúčovej kompetencii 8: Kultúrne povedomie a prejavy, tretie zasadnutie a študijná návšteva; Medzinárodné vzdelávacie fórum „ School in the Digital Age“.	
Rokovací jazyk:	angličtina	
	
Rámcový program : Príloha A	
                                Príloha B 	
Stručný priebeh : 	
11.marec – prezentácia systému umeleckého a kultúrneho vzdelávania(LV),návšteva základnej školy s rozšíreným vyučovaním umeleckých remesiel; návšteva strednej umeleckej školy; rokovanie v pracovných skupinách – prezentácia a revízia príkladov dobrej praxe, diskusia o možnostiach ich začlenenia do pripravovaného manuálu; pripomienkovanie pracovnej verzie manuálu vypracovaného prof. Ernstom Wagnerom.
12.marec – prezentácia experta Dr. Garkova( EC DG EAC expert)“ Teaching Science in Cultural Context“; diskusia a pripomienkovanie – formulácia odporúčaní k praktickej implementácii kľúčovej kompetencie kultúrne povedomie a prejavy vo vzťahu k jednotlivým kľúčovým aktérom a politikám. Pracovná skupina bude ďalej pokračovať metanalýzou a revíziou prípadových štúdií a odporúčaní vo vzťahu ku kľúčovým aktérom a politikám. Najbližšie stretnutie sa uskutoční v júni a posledné stretnutie je naplánované na prelome septembra a októbra 2015.
13.marec – medzinárodné vzdelávacie fórum „ School in the Digital Age“. Na plenárnom zasadnutí zazneli príspevky britských expertov zamerané na problematiku rozvíjania e-zručností vo výchovno-vzdelávacom procese. Program pokračoval prezentáciou domácich príkladov dobrej praxe a skúseností s implementáciou digitálnych technológií, pomôcok, programov a projektov. Odznela prednáška o fínskej kurikulárnej reforme, ktorú nasledovala panelová diskusia. 	
Odporúčania a závery :  	
Je potrebné venovať pozornosť tomu ako sa budú formulovať odporúčania k implementácii kľúčovej kompetencie kultúrne povedomie a prejavy vo vzťahu k jednotlivým aktérom a politikám.  Pri metaanalýze a revízii príkladov dobrej praxe, odporúčam pozornosť venovať výberu príkladov, ktoré reprezentatívne pokrývajú formálne, neformálne a informálne vzdelávanie. V tejto súvislosti je pravdepodobné, že bude treba pripraviť, resp. revidovať prípadovú štúdiu.	
Očakávaný prínos :	
Výsledok práce pracovnej skupiny bude mať prínos pre všetkých aktérov formálneho, neformálneho a informálneho vzdelávania v procese projektovania, implementácie, realizácie a hodnotenia kultúrneho a umeleckého vzdelávania. Prínosné budú aj príklady dobrej praxe, resp. prípadové štúdie, ktoré prakticky demonštrujú podobnosti a paralely v prístupe k umeleckému a kultúrnemu vzdelávania, i k implementácii kľúčovej kompetencie kultúrne povedomie a prejavy.	
Prehľad prinesenej dokumentácie a miesto jej uloženia	
Dokumentácia je prístupná v elektronickej forme členom a členkám PS zo sekretariátu EK.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: Jaroslava Markofová	
Dátum:20.3.2015	
Správu schválil: